CELEX: 52014PC0707
Language: ro
Date: 2014-11-21
Title: Propunere de REGULAMENT AL PARLAMENTULUI EUROPEAN ŞI AL CONSILIULUI de abrogare a Regulamentului (CEE) nr. 3030/93 al Consiliului privind regimul comun aplicabil importurilor unor produse textile originare din țări terțe

|
			
		
		
		52014PC0707
		
			Propunere de REGULAMENT AL PARLAMENTULUI EUROPEAN ŞI AL CONSILIULUI de abrogare a Regulamentului (CEE) nr. 3030/93 al Consiliului privind regimul comun aplicabil importurilor unor produse textile originare din țări terțe /* COM/2014/0707 final - 2014/0334 (COD) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Regulamentul (CEE) nr. 3030/93 al
Consiliului privind regimul comun aplicabil importurilor unor produse textile
originare din țări terțe se aplică importurilor de produse
textile originare din țări terțe cu care Comunitatea
Europeană a încheiat acorduri bilaterale, a semnat protocoale sau a
instituit alte aranjamente. 
În ultimii ani, Uniunea Europeană nu a
menținut acorduri bilaterale privind comerțul cu produse textile
decât cu Rusia și Serbia. După aderarea Rusiei la OMC și
intrarea în vigoare a Acordului de stabilizare și de asociere cu Serbia,
Regulamentul (CEE) nr. 3030/93 al Consiliului și-a pierdut
principalul obiectiv.
În plus, Regulamentul (CEE) nr. 3030/93 a
fost utilizat pentru a aplica limite cantitative pentru anumite produse textile
originare din Republica Populară Chineză în decursul unei perioade
limitate, și, ulterior, pentru punerea în aplicare a mecanismului de
salvgardare tranzitoriu aplicabil anumitor produse din China. Acest mecanism a
expirat la 11 decembrie 2013. 
Prin urmare, prezenta propunere prevede
abrogarea Regulamentului (CEE) nr. 3030/93 al Consiliului, în vederea
promovării securității juridice.
2014/0334 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de abrogare a Regulamentului (CEE) nr. 3030/93
al Consiliului privind regimul comun aplicabil importurilor unor produse
textile originare din țări terțe
PARLAMENTUL EUROPEAN ŞI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 207,
având în vedere propunerea Comisiei Europene,
după transmiterea proiectului de act
legislativ către parlamentele naționale,
hotărând în conformitate cu procedura
legislativă ordinară,
întrucât:
(1)       Regulamentul (CEE) nr.
3030/93 al Consiliului[1]
a intrat în vigoare la 9 noiembrie 1993 și este aplicat începând cu 1
ianuarie 1993. 
(2)       La 22 august 2012,
Federația Rusă a aderat la Organizația Mondială a
Comerțului. În consecință,
Republica Serbia a rămas ultima țară cu care Uniunea
Europeană are un acord bilateral privind comerțul cu produse textile.

(3)       Acordul de stabilizare
și de asociere dintre Comunitățile Europene și statele
membre ale acestora, pe de o parte, și Republica Serbia, pe de altă
parte[2]
a fost semnat la 29 aprilie 2008. Acesta a intrat în vigoare la 1 septembrie
2013. Acordul interimar privind comerțul și aspectele legate de
comerț dintre Comunitatea Europeană, pe de o parte, și Republica
Serbia, pe de altă parte[3]
a intrat în vigoare la 1 februarie 2010. Din acel moment, Regulamentul (CEE)
nr. 3030/93 nu mai este aplicabil Republicii Serbia.
(4)       Titlul I din Regulamentul
(CE) nr. 427/2003 al Consiliului[4]
a expirat la 11 decembrie 2013. Prin urmare, nu mai există posibilitatea
de a impune măsuri de salvgardare prin intermediul acestui mecanism.
(5)       Date fiind împrejurările
descrise la considerentele 1-4, Regulamentul (CEE) nr. 3030/93 al
Consiliului ar trebui abrogat în vederea promovării securității
juridice,
ADOPTĂ PREZENTUL REGULAMENT:
Articolul 1
Abrogarea
Regulamentului (CEE) nr. 3030/93 
Regulamentul (CEE) nr. 3030/93 se abrogă.
Articolul 2
Intrare
în vigoare și aplicare
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European                       Pentru
Consiliu
Președintele                                                  Președintele
[1]               Regulamentul (CEE)
nr. 3030/93 al Consiliului din 12 octombrie 1993 privind regimul
comun aplicabil importurilor unor produse textile originare din țări
terțe (JO L 275, 8.11.1993, p. 1).
[2]               Acord de stabilizare și de asociere între
Comunitățile Europene și statele membre ale acestora, pe de o
parte, și Republica Serbia, pe de altă parte (JO L 278,
18.10.2013, p. 16).
[3]               Acord interimar privind
comerțul și aspectele legate de comerț între Comunitatea
Europeană, pe de o parte, și Republica Serbia, pe de altă parte
(JO L 28, 30.1.2010, p.2).
[4]               Regulamentul (CE) nr. 427/2003
al Consiliului privind un mecanism de salvgardare tranzitoriu aplicabil
importurilor de anumite produse din Republica Populară Chineză (JO L
65, 8.3.2003, p. 1).